Referat fra bestyrelsesmøde afholdt tirsdag den 25. maj 2021

Til stede var: Christian, Ole, Orla, Carlo, Anni, Rosemarie, Mikael og Eva

Fra ejendomskontoret: Bernt

Afbud fra: Jan

1. **Orientering ved formand og ejendomsleder (delvis lukket punkt)**

Christian oplyste, at Tine er udtrådt af bestyrelsen, da hun er fraflyttet Ådalsparken.

Mikael Rohde, indtræder i stedet og bestyrelsen består herefter som følger:

Christin Balle Hansen, formand – Eva Kirketerp, næstformand, Ole Larsen, Orla Wadt, Mikael Rohde, Anni Jamal, Rosemarie Schiel, Jan Mauritzen, Carlo Skov

Samtidig ønskede Christian, Ole tillykke med den runde dag.

Christian oplyste, at der havde været afholdt møde med borgmesteren og Jan Klit. Borgmesteren havde anmodet om et møde med baggrund i underskriftsindsamlinger omkring Kokkedal Station. I dette møde deltog Christian og Eva. På mødet blev det oplyst, at der ikke kommer et 5 etagers parkeringshus foran Ådalsparken. På mødet blev det aftalt, at når der er et nyt oplæg/skitsetegninger, så vil disse evt. blive opstillet enten i vores Center eller nede i salen.

Christian oplyste, at alle underskrifterne fra underskriftsindsamlingen omkring Kokkedal Station var blevet afleveret til Henrik Bjørkmann i lukkede kuverter.

Bernt oplyste, at Bobbi efter længere tids sygdom er gået på pension, Hans er stoppet og er blevet afløst af Tommy. Lars er stadig delvis sygemeldt og har ønsket at få ændret arbejdsopgaver, så derfor er Bettina blevet ansat som mesterassistent pr. 1. juni 2021. Finn Sølje er stoppet. Nasser skal sættes ned til 20 timer.

Der skal ansættes 2 nye medarbejdere.

Bernt orienterede om hvordan de havde løst opgaverne og personalefordelinger under hele covid 19 forløbet.

Skralderummene er blevet malet både på vægge og lofter.

Der er skiftet belysning, lamper ude (dem der er vores) og på trapperne. Bernt har fået mange positive tilbagemeldinger om det bedre lys.

Skoven er skåret tilbage, så det har givet noget luft. Der er kørt 30 læs grønt væk. Sidste år tog vi indersiden af den store runding.

Der er blevet opsat askebægre ved opgangene.

Der er planlagt asfaltopgaver på alle vejene, og der startes ved blok 2. Orla forespurgte om der var taget højde for kommende kloakeringsarbejder med henblik på separering af regnvand/spildevand. Bernt undersøger dette.

Bestyrelsen drøftede nye afmærkninger af parkerings båse.

Der har været afholdt møde med repræsentanter fra Hørsholm Kommune, Regnbuen, Bernt, Christian og Eva omkring parkeringsforhold.

Der bliver nu sat parkeringsskilte op ved institutionen.

Problematikken omkring rotter er nu løst. Aftalerne med de respektive skadedyrsbekæmpere er opsagt. I stedet er der opsat nye rottekasser (ca. 30 % flere), og de bliver checket af personalet hver 14 dag.

1. **Varmeregnskab (Jan Mauritzen)**

Punktet udsat, da Jan havde meldt afbud.

1. **Evaluering af repræsentantskabsmødet den 11. november 2020**

Eva havde bedt om at få dette punkt på dagsordenen.

Eva gav udtryk for, at det havde været et dybt ubehageligt møde, hvor der var blevet stillet mistillidsvotum til Christian.

Bestyrelsen drøftede indgående forløbet, og de tilstedeværende bestyrelsesmedlemmer var alle enige om, at der skulle være åbenhed og loyalitet i vores bestyrelsesarbejde.

1. **Selskabsbestyrelsesmøde den 27. maj 2021 (delvis lukket punkt)**

Christian oplyste, at der er tegnet bestyrelsesforsikring. Der er ligeledes lavet en sundhedsordning for personalet.

Alle afdelinger i HAB har grønt abonnement.

Injuriesag:

**Christian orienterede om injuriesagen, der er kørt i flere år. Nogle i HaB’s bestyrelse ønsker, at sagen stoppes.**

**Bestyrelsen drøftede meget indgående, konsekvenserne hvis denne sag skal stoppe.**

**Samtlige af de tilstedeværende bestyrelsesmedlemmer gjorde det klart, at denne sag skal fortsætte til domfældelse.**

**Da der siden sagen startede op, er kommet nye bestyrelsesmedlemmer oplæste Eva navnene på de bestyrelsesmedlemmer der var med til at træffe beslutningen på afdelingsbestyrelsesmødet den 11. oktober 2018, hvilke var følgende: Christian, Ole, Carlo, Tine, Anni, Rosemarie og Eva.**

**Orla og Mikael gav også klart udtryk for, at sagen skulle fortsætte.**

**Konklusion:**

**Samtlige af de tilstedeværende bestyrelsesmedlemmer besluttede, at injuriesagen skal fortsætte til domfældelse.**

**Hvis HaB tilsidesætter denne beslutning, så skal sagen tages op på repræsentantskabsmødet den 16. juni 2021.**

1. **Repræsentantskabsmøde den 16. juni 2021 udpegning af repræsentantskabsmedlemmer**

Der skal udpeges repræsentanter til repræsentantskabsmødet. Forslag om at Niclas Matiasen og Susanne Kristensen deltager udover Knud Düring og Henning Knoblauch.

Der var enighed om at Karin Birk Nielsen (suppleant) fortsat ikke deltager i bestyrelsesmøderne.

1. **Ladestandere, medbring DAB´s notat om ladestandere (Orla Wadt redegør for sine forhandlinger med ladestander selskaberne)**

Christian orienterede om, at Hørsholm Kommune er ved at udarbejde en politik om ladestandere.

Det blev besluttet, at Orla og Mikael arbejder videre med denne sag, og kommer med et oplæg, der kan fremlægges på førstkommende beboermøde.

1. **Parkeringskontrol (Orla Wadt)**

Orla og Mikael udarbejder et forslag til førstkommende beboermøde.

1. **Kollektive funktioner**

Punktet udsat da Jan havde meldt afbud.

De tilstedeværende bestyrelsesmedlemmer gav Christian og Ole mandat med til selskabsbestyrelsesmøde den 27. maj 2021 om at kiosken/kollektive funktioner **ikke** skal lukkes i Ådalsparken.

1. **Ansøgninger om handicapparkeringspladser**

Christian orienterede om 3 ansøgninger, der var kommet på handicapparkeringspladser.

Bestyrelsen godkendte de 3 ansøgninger.

Der var kommet en ansøgning til det ledige erhvervslejemål. Christian læste ansøgningen op. Ansøgeren vil sælge slik.

Bestyrelsen besluttede at give afslag, da det vil være konkurrence til kiosken.

1. **Arrangementer 2021/2022**

Sankt Hans 23. juni, fodbold uge 34, sommerfest 28. august, beboermøde 28. oktober og børne jul 27. november.

1. **Afdelingsmøde september/oktober 2021**

Der afholdes afdelingsmøde den 28. oktober 2021

1. **Eventuelt**

Bernt har et godt samarbejde med Hørsholm Kommune omkring affald.

Christian oplyste, at Hørsholm Kommune vil søge dispensation til udgangen af 2022 omkring ændringer i affaldssorteringen.

Efterfølgende er det aftalt med Ole Larsen, at han i samarbejde med Bernt Rose er bestyrelsens tovholder på affaldssituationen.

Eva